“Qurbon hayitini nishonlash to‘g‘risida” prezident qarori qabul qilindi. 2022 yilda Qurbon hayitining birinchi kuni 9 iyul – shanbaga to‘g‘ri kelishi munosabati bilan shu kun Qurbon hayiti bayrami sifatida nishonlanadi. Foto: Kun.uz Hayit munosabati bilan o‘zbekistonliklar ish haftasining turidan qat’i nazar 4 kun dam olishadi. Prezidentning avvalroq qabul qilingan farmoniga muvofiq, 2022 yil iyul oyida quyidagicha qo‘shimcha dam olish kunlari belgilangan: 9 iyul (shanba) – Qurbon hayiti bayrami;   10 iyul (yakshanba) – odatiy dam olish kuni;   11 iyul (dushanba) – barcha uchun qo‘shimcha dam olish kuni;   12 iyul (seshanba) – 6 kunlik ish haftasida ishlaydiganlar uchun qo‘shimcha dam olish kuni, 5 kunlik ish haftasida ishlaydiganlar uchun 16 iyul (shanba)dan ko‘chirilgan dam olish kuni.